CELEX: 62021TN0077
Language: ro
Date: 2021-02-04 00:00:00
Title: Cauza T-77/21: Acțiune introdusă la 4 februarie 2021 – QC/Comisia

19.4.2021   
            
            
               RO
            
            
               Jurnalul Oficial al Uniunii Europene
            
            
               C 138/44
            
         
      Acțiune introdusă la 4 februarie 2021 – QC/Comisia
      (Cauza T-77/21)
      (2021/C 138/60)
      Limba de procedură: franceza
      
         Părțile
      
      
         Reclamant: QC (reprezentant: F. Moyse, avocat)
      
         Pârâtă: Comisia Europeană
      
         Concluziile
      
      Reclamantul solicită Tribunalului:
      
                  —
               
               
                  anularea deciziei implicite de refuz care a intervenit la data de 8 noiembrie 2020;
               
            
                  —
               
               
                  dispunerea recalculării drepturilor la pensie ale lui [QC] cu efect de la 1 mai 2020 pe baza tuturor cotizațiilor reale în sistemul social spaniol;
               
            
                  —
               
               
                  acordarea în favoarea reclamantului a sumei corespunzătoare diferenței dintre suma recalculată a pensiei sale și suma încasată efectiv de [QC], pe perioada cuprinsă între 1 mai 2020 și data predictibilă a recalculării drepturilor la pensie, sumă majorată cu dobânzile legale, care trebuie calculată de la data plății sumei respective sau din ziua introducerii reclamației ori din ziua introducerii prezentei acțiuni, sub rezerva unei majorări a acestei sume pentru lunile care au urmat lunii ianuarie a anului 2021, până la anularea deciziei implicite de refuz atacate;
               
            
                  —
               
               
                  acordarea în favoarea reclamantului a sumei de 25 000 de euro (douăzeci și cinci de mii de euro) cu titlu de prejudiciu material;
               
            
                  —
               
               
                  acordarea în favoarea reclamantului a sumei de 50 000 de euro (cincizeci de mii de euro) cu titlu de prejudiciu moral;
               
            
                  —
               
               
                  obligarea Comisiei la plata cheltuielilor de judecată.
               
            
         Motivele și principalele argumente
      
      În susținerea acțiunii, reclamantul invocă două motive.
      
                  1.
               
               
                  Primul motiv, întemeiat pe încălcarea articolelor 45 și 48 TFUE care consacră libera circulație a lucrătorilor și protecția drepturilor sociale în cadrul liberei circulații a lucrătorilor și, mai precis, întemeiat pe încălcarea protecției drepturilor sociale ale unui cetățean al Uniunii Europene care a lucrat pentru o organizație internațională exercitându-și totodată libera circulație în cadrul Uniunii Europene. Potrivit reclamantului, această încălcare se exprimă de asemenea prin încălcarea altor norme de drept al Uniunii Europene, printre care:
                  
                              —
                           
                           
                              Regulamentul (CEE) nr. 1408/71 al Consiliului din 14 iunie 1971 privind aplicarea regimurilor de securitate socială în raport cu lucrătorii salariați și cu familiile acestora care se deplasează în cadrul Comunității (JO 1971, L 149, p. 2, Ediție specială, 05/vol. 1, p. 26);
                           
                        
                              —
                           
                           
                              articolul 7 și articolul 11 alineatul 2 din anexa VIII din Statutul funcționarilor Uniunii Europene, și;
                           
                        
                              —
                           
                           
                              articolul 6 din Regulamentul (CE) nr. 883/2004 al Parlamentului European și al Consiliului din 29 aprilie 2004 privind coordonarea sistemelor de securitate socială (JO 2004, L 166, p. 1, Ediție specială, 05/vol. 7, p. 82).
                           
                        
            
                  2.
               
               
                  Al doilea motiv, privind cererea de despăgubiri a reclamantului, întemeiat pe prejudiciul material și moral pe care acesta l-ar fi suferit din cauza nerecunoașterii drepturilor sale la pensie.